cyanic-selkie/wikianc huggingface dataset:
Houtluis
Die houtluis of kelderluis is nie 'n insek nie maar 'n skaaldier (Crustacea).
Dit het 14 liggaamsdele wat aan die houtluis die soepelheid skenk om op te kan krul in 'n balletjie soos 'n krimpvarkie, wanneer gevaar dreig.
Daar is verskeie spesies van hierdie klein diertjies ter wêreld. Die houtluis Porcellionides approximatus is 'n endemiese dierspesie, wat uitsluitlik op die Krim voorkom.
duimnael|[[Middellandse See|Mediterreense oprolhoutluis ( Armadillidium granulatum).
Bill Mondy
Bill Mondy is 'n Amerikaanse akteur. Hy is bekend vir sy rolle in die rolprente The Crow: Salvation (2000), Miracle (2004), Chaos (2005), en Postal (2007).
Belinda Lee
Belinda Lee (15 Junie 1935 – 12 Maart 1961) was 'n Engelse aktrise. Sy was bekend vir haar rolle in die rolprente Goddess of Love (1957), The Nights of Lucretia Borgia (1959), Marie of the Isles (1959), en It Happened in '43 (1960).
Biotiet
Biotiet is 'n groep van trioktaëdriese fillosilikate. Dit word ook swart mika genoem. Dit is rotsvormend en kom in verskeie stollingsgesteentes en metamorfe gesteentes voor. Biotiet vorm 'n reeks mengkristalle tussen de eindlede anniet-flogopiet en siderofilliet-eastoniet.
Sy presiese samestelling kan wissel.
Kristalstruktuur
Biotiet het 'n monokliniese kristalstruktuur. (Ruimtegroep C2/m #12; eenheidsel: a=538,6 pm; b=932,4 pm; c= 1026,8 pm; β=100,63°). Soos alle fillosilikate het dit 'n gelaagde struktuur. Dit bestaan uit T-O-T-'toebroodjies'. 'n Laag oktaëders O lê tussen twee lae tetraëders T. Die T-lae bestaan uit -tetraëders wat onderling in sesydige ringe verbind is wat oneindig in 2 dimensies strek. Die O-laag is 'n triöktaëdriese brusiet-laag. Elke anioon ( of ) word deur drie oktaëdriese (Mg,Fe)-katione omring. Tussen twee 'toebroodjies' lê 'n laag kaliumione.
Moraea namaquana
Moraea namaquana is 'n plant en geofiet wat tot die genus Moraea behoort. Die spesie is endemies aan die Noord-Kaap en kom op die Spektakelberg voor. Daar is een populasie wat as krities seldsaam beskou word en die populasie is stabiel.
Franz Xaver Wolfgang Mozart
Franz Xaver Wolfgang Mozart (* Wene, 26 Julie 1791; † Karlsbad, 29 Julie 1844) was 'n Oostenrykse pianis en komponis en die jongste van Wolfgang Amadeus Mozart se twee kinders wat volwassenheid bereik het. Hy bestee die grootste deel van sy lewe in Lwif (Lemberg) in die hedendaagse Oekraïne. Hy studeer saam met Dušek in Praag en saam met Hummel, Albrechtsberger, en Salieri in Wene. Sy werk sluit in twee klavierconcerto's (C, Op.14, 1809; E-mol, Op.25, 1818), kamermusiek, klaviervariasies, korale musiek, en liedere.
Enzo Jannacci
Enzo Jannacci (Milaan, 3 Junie 1935 – Milaan, 29 Maart 2013) was 'n Italiaanse sanger-skrywer, pianist, akteur en komediant.
L. M. Wells
L. M. Wells (5 Februarie 1862 – 1 Januarie 1923) was 'n Amerikaanse akteur. Hy was bekend vir sy rolle in die rolprente Graft (1915), The Voice on the Wire (1917), The Red Ace (1917), en Huckleberry Finn (1920).
Enzo Jannacci
Biografie
Enzo Jannacci is in Milaan in die provinsie Lombardy in Italië gebore. Sy vader, Giuseppe, was 'n offisier in die lugmag; sy stories het liedjies soos El purtava i scarp del tennis, Sei minuti all'alba en La sera che partì mio padre geïnspireer.
Jannacci is in die ouderdom van 77 in Clinica Columbus (Milaan, Italië) aan kanker oorlede.
Helen Lederer
Helen Lederer (gebore 24 September 1954) is 'n Walliese aktrise en skryfster. Sy is bekend vir haar rolle in die rolprente The Kid (2010) en Absolutely Fabulous: The Movie (2016), en in die televisiereekse The Young Ones (1982) en Happy Families (1985).
Steve Monroe
Steve Monroe (gebore 30 Oktober 1972) is 'n Amerikaanse akteur. Hy is bekend vir sy rolle in die rolprente Miss Congeniality (2000) en Jersey Boys (2014), en in die televisiereekse The Following (2013) en Crazy Ex-Girlfriend (2015).
Rusty Wescoatt
Rusty Wescoatt (2 Augustus 1911 – 3 September 1987) was 'n Amerikaanse akteur. Hy was bekend vir sy rolle in die rolprente The Sea Hound (1947), Congo Bill (1948), en Fury of the Congo (1951), en in die televisiereeks Perry Mason (1957).
Gevlekte valkvis
Die Gevlekte valkvis (Cirrhitichthys aprinus) is 'n vis wat voorkom in die Indiese- en Stille Oseaan gebied, die ooskus van Afrika suidwaarts tot by die suide van KwaZulu-Natal. In Engels staan die vis bekend as die Paletail hawkfish.
Identifikasie
Die vis word tot 10 cm lank en sy lyf is wit met onreëlmatige klein tot groot, rooi tot bruin vlekke op. Die vlekke strek oor die hele lyf, tot by die dorsale vin. Die dorsale vin het 'n wit rand met donker kolle op die kieue deksel en die stertvin het geen kolle op nie.
Hulle leef in aflandige koraal- en rotsriwwe in water wat 15 tot 50 m diep is. Die vis is 'n alleenloper maar kom ook soms in klein groepies bo koraal koppe of rots voor. Hulle vreet klein vissies en ongewerweldes.
Tamara Lees
Tamara Lees (14 Desember 1924 – 22 Desember 1999) was 'n Engelse aktrise en skryfster. Sy was bekend vir haar rolle in die rolprente Totò sceicco (1950), Filumena Marturano (1951), The Queen of Babylon (1954), en Una spada nell'ombra (1961).
Jason Momoa
Jason Momoa (gebore 1 Augustus 1979) is 'n Amerikaanse akteur, vervaardiger, en regisseur. Hy is bekend vir sy rolle in die rolprente Aquaman (2018),Conan the Barbarian (2011), Bullet to the Head (2012), en Justice League (2017), en in die televisiereeks Stargate: Atlantis (2004).
Hy speel Aquaman in Batman v Superman: Dawn of Justice, en in Justice League (2017) en in Aquaman (2018).
Vroëe lewe
'n Enigste kind, Momoa is in 1979 gebore in Honolulu, Hawaii, aan Coni (Lemke), 'n fotograaf, en Joseph Momoa, 'n verwer. Hy het grootgeword in Norwalk, Iowa.
Loopbaan
In Junie 2014, het Momoa na bewering die rol van Aquaman gekry. Hy het die rol gespeel in Batman v Superman: Dawn of Justice, Aquaman se live-aksie-toneel debuut. Momoa speel die karakter in die 2017 film Justice League. Hy het daarna in die Aquaman solo-rolprent gespeel wat in laat 2018 vrygestel is.
Persoonlike lewe
Momoa het 'n verhouding met die aktrise begin Lisa Bonet nadat vriende hulle in 2005 aanmekaar voorgestel het. Alhoewel dit voorheen geglo was dat Momoa en Bonet op 15 November 2007 getrou het, het die egpaar nie wettiglik getrou tot Oktober 2017 nie. Deur sy huwelik met Bonet het Momoa die stiefpa geword van Zoë Kravitz.
Op 23 Julie 2007 het Bonet geboorte geskenk aan hul eerste kind,'n dogter, genaamd Lola Iolani Momoa. Op Desember 15, 2008, is hulle tweede kind gebore, 'n seun genoem Nakoa-Wolf Manakauapo Namakaeha Momoa.
Cliffortia ramosissima
Cliffortia ramosissima is 'n struik wat tot die Rosaceae familie hoort. Die spesie is inheems aan Lesotho, Limpopo, Mpumalanga, Noord-Kaap, Oos-Kaap, Vrystaat en die Wes-Kaap.
Serge-Henri Valcke
Serge Henri Maurice (Serge-Henri) Valcke (gebore op 30 Junie 1946 in Ieper) is 'n Belgiese akteur.
Miami International Autodrome
Die Miami International Autodrome is 'n beplande doelgeboude tydelike renbaan rondom die Hard Rock-stadion en sy privaat fasiliteite in die Miami Gardens-voorstad van Miami, Florida. Die baan sal 5,41 km lank wees en oor 19 draaie beskik met 'n verwagte gemiddelde spoed van ongeveer 223 km/h. Die baan is spesifiek vir die Miami Grand Prix ontwerp, wat op die 2022 Formule Een Wêreldkampioenskapkalender geplaas is.
Cliffortia pedunculata
Cliffortia pedunculata is 'n struik wat tot die Rosaceae familie hoort. Die spesie is endemies aan die Wes-Kaap. Dit kom van die Kaapse Skiereiland tot by die Kleinrivierberge voor en is deel van die fynbos-bioom.
Serge-Henri Valcke
Lewensloop
Valcke volg klassieke toneel- en balletopleiding te Brussel en speel klein dansrolle en revues in tradisionele toneelstukke. Hy tree op in filmrolle in onder andere Dokter Vlimmen, Gebroken spiegels en De Lift. Maar sy deurbraak kom met Amsterdamned, en hy verkry beroemdheid met sy rol in die In de Vlaamsche pot, waarin hy die rol van Lucien speel wat saam met sy vriend Karel (Edwin de Vries) 'n restaurant bedryf. Hy is ook bekend vir sy rol as Kommissaris Buitendam in die televisiereeks Baantjer
Miami International Autodrome
Geskiedenis
Die baan is reeds in Oktober 2019 voorgestel met 'n aanvanklike ontwerp by die lokaal, met tot 75 baanontwerpe wat oorweeg is, en 36 wat nageboots is. Die stadion se eienaar, Stephen Ross, het al etlike jare probeer om Formule Een soontoe te lok voordat die aanvanklike ontwerp gepubliseer is. Organiseerders van die Grand Prix by die Hard Rock-stadion het 'n beginselooreenkoms gehad om 'n wedren vanaf 2021 aan te bied, maar dit is vertraag. Miami Gardens-kommissarisse het aanvanklik teen die skepping van die baan gestem, maar dit is op 14 April 2021 omgekeer. Op 2 September 2021 is die baan amptelik die "Miami International Autodrome" gedoop.
Serge-Henri Valcke
Lewensloop
In 1967 verhuis Valcke van Brussel na Amsterdam. Valcke is polities aktief. Hy vertoon duidelike linkse voorkeure: Ek kom uit 'n heel eenvoudige milieu, sê hy in die partykoerant van die SP. ''My vader was belastinginspekteur, my moeder hoedmakeres. Ek is sosialisme met die paplepel ingegee. As kind het ek saam met my vader na demonstrasies in Brussel gegaan. Ek het aangesluit by die SP.''
Miami International Autodrome
Baan
Die renbaan, wat binne die privaatterrein van die Hard Rock-stadion sal wees, sal alle nuwe en bestaande paaie binne gebruik, met die nuwe permanente asfaltpaaie van die baan geïntegreer in die Hard Rock-stadiongronde. Die baan is 'n tydelike tipe baan, en geen openbare strate sal gebruik word wat rondom die Hard Rock-stadion geleë is nie.
Serge-Henri Valcke
Vanaf 2000
Wenner van 'n Oscar in 2002 en Golden Globe 2002 vir beste buitelandse film
Interessante feite
Valcke was te sien in die reklamestuk wat die Engelse komedikant John Cleese (Monty Python/Fawlty Towers) in die jare sewentig gemaak het om "Giroblauw" bekend te maak.
Ben Bernanke
Ben Shalom Bernanke (/bərˈnæŋki/ bər-NANG-kee; gebore 13 Desember 1953) is 'n Nobelpryswenner Amerikaanse ekonoom wat van 2006 tot 2014 as die 14de voorsitter van die VSA se Federale Reserweraad gedien het. Nadat hy die Reserweraad verlaat het, is hy aangestel as 'n vooraanstaande genoot by die Brookings Instituut. Tydens sy ampstermyn as Federale Reserweraad voorsitter het Bernanke toesig gehou oor die Reserweraad se reaksie op die laat-2000's finansiële krisis, waarvoor hy as die 2009 Time persoon van die jaar aangewys is. Voordat Bernanke voorsitter van die Federale Reserweraad geword het, was hy 'n professor aan die Princeton-universiteit en was voorsitter van die departement ekonomie daar van 1996 tot September 2002, toe hy met staatsdiensverlof gegaan het. Bernanke is saam met Douglas Diamond en Philip H. Dybvig met die 2022 Nobelprys vir Ekonomiese Wetenskappe bekroon "vir navorsing oor banke en finansiële krisisse", meer spesifiek vir sy ontleding van die Groot Depressie.
Vanaf 5 Augustus 2002, tot 21 Junie 2005, was hy 'n lid van die Raad van Goewerneurs van die Federale Reserwestelsel, het die Bernanke-doktrine voorgestel, en eers "die Groot Moderering" bespreek - die teorie dat tradisionele sakesiklusse afgeneem het in wisselvalligheid in die afgelope dekades deur strukturele veranderinge wat in die internasionale ekonomie plaasgevind het, veral toenames in die ekonomiese stabiliteit van ontwikkelende lande, wat die invloed van makro-ekonomiese (monetêre en fiskale) beleid verminder het.
Bernanke het toe as voorsitter van president George W. Bush se Raad van Ekonomiese Adviseurs gedien voordat president Bush hom benoem het om Alan Greenspan op te volg as voorsitter van die Federale Reserweraad van die Verenigde State. Sy eerste termyn het op 1 Februarie 2006 begin." Bernanke is op 28 Januarie 2010 vir 'n tweede termyn as voorsitter bevestig, nadat hy herbenoem is deur president Barack Obama, wat later na hom verwys het as "die toonbeeld van kalmte. Sy tweede termyn het op 31 Januarie 2014 geëindig, toe hy is op 3 Februarie 2014 deur Janet Yellen opgevolg.
Bernanke het oor sy tyd as voorsitter van die Federale Reserweraad geskryf in sy 2015-boek, The Courage to Act, waarin hy onthul het dat die wêreld se ekonomie naby aan ineenstorting gekom het in 2007 en 2008. Bernanke beweer dat dit slegs die nuwe pogings van die Fed was (samewerking met ander Amerikaanse agentskappe en agentskappe van ander regerings) wat 'n ekonomiese ramp groter as die Groot Depressie verhoed het.
Spider-Man: Into the Spider-Verse
Spider-Man: Into the Spider-Verse is 'n rekenaargeanimeerde superheldrolprent van 2018 wat deur Bob Persichetti, Peter Ramsey en Rodney Rothman geregisseer is. Die stemme van Shameik Moore, Jake Johnson, Hailee Steinfeld, Mahershala Ali, Brian Tyree Henry, Lily Tomlin, Luna Lauren Velez, John Mulaney, Kimiko Glenn is gebruik. Die rolprent is deur Avi Arad, Amy Pascal, Phil Lord, Christopher Miller en Christina Steinberg vervaardig en versprei deur Sony Pictures Releasing. Die draaiboek is deur Phil Lord en Rodney Rothman geskryf en die musiek is gekomponeer deur Daniel Pemberton.
Vrystelling
Die film is vrygestel in teaters in Verenigde State op 14 Desember 2018. Die film het ook verskyn by die Regency Village Theater op 1 Desember 2018.
Manny Montana
Manny Montana is 'n Amerikaanse akteur. Hy is bekend vir sy rolle in die rolprent Undrafted (2016) en in die televisiereekse Graceland (2013), Power (2014), en Good Girls (2018).
Atlas Aircraft Corporation
Die Atlas Aircraft Corporation (ook bekend as Atlas Aviation) was 'n Suid-Afrikaanse vliegtuigvervaardiger. Dit was 'n afdeling van Krygkor, die Suid-Afrikaanse staatsbeheerde verdedigingskonglomeraat.
Dit is gedurende 1965 gestig om vliegtuie vir die Suid-Afrikaanse Lugmag (SALM) plaaslik te vervaardig; die maatskappy se skepping is gemotiveer deur toenemende internasionale druk op Suid-Afrika, as gevolg van die regering se rassediskriminerende beleid bekend as Apartheid, wat daartoe gelei het dat 'n internasionale wapenverbod kragtens die Verenigde Nasies se Veiligheidsraad-resolusie 418 ingestel is. Omdat dit byna onmoontlik was om militêre toerusting, insluitend vliegtuie, in te voer, het Atlas verskeie vliegtuie en verwante komponente vir die land plaaslik vervaardig.
Dit het verskeie ontwerpe van buitelandse bronne gelisensieer, soos die Impala ('n Italiaanse grondaanvalvegter), die Oryx ('n afgeleide van die Franse Aérospatiale SA 330 Puma medium helikopter), en die Cheetah ('n omvattend gewysigde model van die Franse Dassault Mirage III vegvliegtuig).
Die SALM was 'n produktiewe gebruiker van die Aérospatiale SA 330 Puma, 'n Franse mediumlig-helikopter. Suid-Afrika het gesorg dat die meeste van sy Puma-aankope, insluitend onderdele, voltooi word voor nog 'n wapenverbod wat gedurende 1977 ingestel is. Die SALM se Puma-vloot, wat gewild was by die diens, het talle plaaslik ontwikkelde opgraderings ontvang. Die mees uitgebreide hiervan was die Atlas Oryx, 'n omvattend gemodifiseerde afgeleide. Dit is ontwikkel met hulp van Portugal, wat gehelp het om komponente te verskaf deur geheimsinnige transaksies in stryd met die sanksies. Terwyl die Oryx grootliks ontwikkel is om aan plaaslike vereises te voldoen; het die maatskappy die tipe gereeld aan potensiële uitvoerkliënte bemark.
Die 1980's was 'n bedrywige dekade vir Atlas, aangesien Suid-Afrika betrokke geraak het by 'n uitgerekte konflik wat nou bekend staan as die Suid-Afrikaanse Grensoorlog. Die SALM het gevind dat dit meer bekwame veg- en aanvalsvliegtuie benodig om 'n voorsprong te kry bo steeds meer gesofistikeerde Sowjet-geboude vliegtuie, soos die MiG-23, wat aan beide Angolese en Kubaanse magte verskaf is. Verder moes die toenemende koste van instandhouding weens internasionale sanksies en die toenemende ouderdom van bestaande vliegtuie in die SALM se voorraad ook aangespreek word. Weens die wapenverbod het die opgradering van bestaande vliegtuie die enigste realistiese opsie geword wat beskikbaar was; dus is die Atlas Cheetah -program van stapel gestuur. Ingevolge hierdie program is die SALM se vloot Frans-geboude Dassault Mirage III's omvattend opgegradeer. Na berig word, kon die Cheetah drie keer soveel ordonnansie (in terme van massa) dra as die Mirage III terwyl hy ook uitstekende ratsheid besit, laasgenoemde deels bereik deur die byvoeging van nie-bewegende vinne net agter die enjininlate.
Atlas het ook die Suid-Afrikaanse Lugmag bygestaan om sy vloot vliegtuie te onderhou wat (meestal) aangekoop is voor die begin van sanksies in die 1970's.
Dick Wesson (omroeper)
Dick Wesson (20 Februarie 1919 – 27 Januarie 1979) was 'n Amerikaanse akteur en omroeper. Hy was bekend vir sy rolle in die televisiereekse The Red Skelton Hour (1951), Walt Disney's Wonderful World of Color (1954), The Bob Cummings Show (1955), en My Sister Eileen (1960).
Wesson het selfmoord gepleeg.
Philip Moon (akteur)
Philip Moon is 'n Amerikaanse akteur. Hy is bekend vir sy rolle in die rolprente The Joy Luck Club (1993) en The Big Lebowski (1998), en in die televisiereekse Deadwood (2004) en True Detective (2014).
Kopte
Die naam van die Kopte is afgelei van die Griekse naam vir Egiptenaars (Αἰγύπτιος Aigýptios) en verwys veral ná aanhangers van die Kopties-Ortodokse Kerk. In die Romeinse, Bisantynse en die vroeë Islamitiese tydperk in Egipte is die term apart van godsdienstelike betekenisse gebruik en het ná die bevolking van beide Alexandrië en Egipte verwys.
Moraea namaquamontana
Moraea namaquamontana is 'n plant en geofiet wat tot die genus Moraea behoort. Die spesie is endemies aan die Noord-Kaap en kom in die Richtersveld op die Stinkfonteinberg voor. Dit het 'n voorkomsgebied van 87 km² en word selde gesien omrede dit net blom na goeie reën. Die plant word bedreig deur oorbeweiding. Dit is deel van die Stinkfonteinberg kwartsiet fynbos.
Kopte
As gevolg van spanninge met die Islamitiese meerderheid en Egipte se ekonomiese afswaai het tussen 1 en 2 miljoen Kopte in lande soos Australië, Kanada, Nieu-Seeland, die Verenigde Koninkryk, die Verenigde State asook in verskeie lande van Afrika, Asië en Europa gevestig. In Suid-Afrika het sowat 15 000 Kopte gevestig, veral in groot stede soos Johannesburg, Durban, Kaapstad en Pretoria.
Jane Leeves
Jane Leeves (gebore 18 April 1961) is 'n Engelse aktrise. Sy is bekend vir haar rolle in die rolprente James and the Giant Peach (1996) en Garfield: A Tail of Two Kitties (2006), en in die televisiereekse Frasier (1993) en Hot in Cleveland (2010).
Maria Anna Mozart
Maria Anna Walburga Ignatia Mozart (noemnaam Marianne, bynaam Nannerl; * Salzburg, 30/31 Julie 1751; † Salzburg, 29 Oktober 1829) was 'n Oostenrykse musikant and die suster van Wolfgang Amadeus Mozart. Sy het ook gekomponeer, maar geen van haar werke het oorleef nie. In 1784 trou sy op aandrang van haar vader met Johann Baptist von Berchtold zu Sonnenburg, 'n magistraat wat 15 jaar ouer was as sy. Hul enigste kind wat volwassenheid bereik het, was Leopold (1785–1840), met wie sy na Salzburg terugkeer na haar man se dood in 1801. Met 'n toename in belangstelling in haar broer, verskaf sy inligting en help met die opspoor van manuskripte.
Marokkaanse Muur
Die Marokkaanse Muur in Wes-Sahara beskerm die gebied teen aanvalle van Polisario.
Woedebui
'n Woedebui, woedeaanval of vloermoer is 'n emosionele uitbarsting, gewoonlik geassosieer met diegene in emosionele nood, wat tipies gekenmerk word deur hardkoppigheid, gehuil, geskreeu, geweld, uittarting, woede, gekerm,weerstand teen pogings tot pasifikasie, en, in sommige gevalle, slaan en ander fisies gewelddadige gedrag. Fisiese beheer kan verlore gaan; die persoon kan dalk nie stilbly nie; en selfs al word die "doel" van die persoon bereik, sal hulle nie gekalmeer word nie. Om 'n woedebui te gooi, kan daartoe lei dat 'n kind in time-out geplaas word, gronding, of selfs skooldetensie of geskors word uit die skool vir ouer skoolgaande kinders. 'n Woedebui kan ook uitgedruk word in 'n tirade: 'n uitgerekte, woedende toespraak.
Alison Leggatt
Alison Leggatt (7 Februarie 1904 – 15 Julie 1990) was 'n Engelse aktrise. Sy was bekend vir haar rolle in die rolprente This Happy Breed (1944), Far from the Madding Crowd (1967), Goodbye, Mr. Chips (1969), en The Seven-Per-Cent Solution (1976).
Woedebui
In die vroeë kinderjare
Woedebuie is een van die mees algemene vorme van problematiese gedrag by jong kinders, maar is geneig om in frekwensie en intensiteit af te neem soos die kind ouer word. Vir 'n kleuter kan woedebuie as normaal beskou word, en selfs as maatstawwe vir die ontwikkeling van karaktersterkte.
Terwyl woedebuie soms gesien word as 'n voorspeller van toekomstige anti-sosiale gedrag, in 'n ander sin is hulle bloot 'n ouderdomsgeskikte teken van oormatige frustrasie, en sal mettertyd afneem gegewe 'n kalm en konsekwente hantering. Ouerlike inperking waar 'n kind hulself nie kan beheer nie — eerder as wat die kind oënskynlik eis — kan wees wat werklik nodig is.
Edelweiss
Die edelweiss (Leontopodium nivale) is 'n hooggebergteplant van die familie Compositae (saamgestelde blomme). Die plante word in Europa onder meer op die Alpe, die Apennyne, die Pireneë en die Karpate aangetref, asook in Sentraal-Asië.
Die stingel en lansetvormige blare is met silwerkleurige, wollerige hare bedek, en die klein, bleekgeel blomhofies (tussen 2 en 10) staan dig opmekaar in die middel van wit skutblare.
Die edelweiss (Leontopodium alpinum) is 'n meerjarige kruid en word tussen 5 en 20 cm hoog. Dit word dikwels tot op 'n hoogte van 3500 m bo seespieël aangetref, maar selde laer as 1 500 m.
Toeriste het op so 'n groot skaal dié plante op maklik bereikbare plekke uitgeroei dat hulle eintlik nog net in onherbergsame plekke aangetref word. Hierdie blom het al feitlik simbolies van die Alpe geword. Daar is talle verhale oor bergklimmers wat hul lewe gewaag het om een van hierdie skaars blommetjies te pluk. Die Alpynse lande moes reeds streng beskermingswette maak om die edelweiss, die landsblom van Switserland, van algehele uitwissing te red.
Sennoi (Astrachan-oblast)
Sennoi (Russies: Сенной) is 'n klein dorpie in Narimanof-rajon van Astrachan-oblast, Rusland. Dit behoort tot die Achmatofski Plaaslike Munisipaliteit wat nog drie nedersettings insluit. Die dorpie se naam kom van die Russiese woord vir "hooi".
Demografie
Volgens Sensus 2010 het Sennoi 133 inwoners gehad. Etniese Tartare en Russe vorm die meerderheid van die dorpie se bevolking.
Entropie (dubbelsinnig)
Entropie, in termodinamika, is 'n eienskap wat oorspronklik ingestel is om die deel van die interne energie van 'n termodinamiese stelsel te verduidelik wat nie beskikbaar is as 'n bron vir nuttige werk nie.
Entropie kan ook verwys na:
Ted Baker
Ted Baker plc is 'n Britse mode-etiket wat luukse klere vir dames, here en kinders asook bybehore in sy eie en in konsessiewinkels verkoop. Die onderneming word op die Londense Effektebeurs gelys en maak deel uit van die FTSE 250-indeks.
Geskiedenis
Verdere winkels is vervolgens in ander groot Engelse stede soos Manchester, Sheffield, Cambridge en Nottingham geopen, later - in 1990 - ook in Covent Garden, Londen. Ongewoon genoeg het die onderneming ondanks die feit dat geen geld aan konvensionele advertensies en bemarking bestee is nie en aangewese was op mond-tot-mond-verspreiding tot een van die mees vooraanstaande mode-etikette gegroei. Vir sy Verdienste aan die Britse modebedryf het Ray Kelvin in 2011 die toekenning en titel Kommandeur van die Orde van die Britse Ryk uit die hand van koningin Elizabeth II ontvang. In die volgende jaar is die eerste Ted Baker-modewinkel in Suid-Afrika geopen.
James Wheaton
James Wheaton (11 Januarie 1924 – 9 Junie 2002) was 'n Amerikaanse akteur. Hy was bekend vir sy rolle in die rolprente THX 1138 (1971) en Guncrazy (1992), en in die televisiereekse Kojak (1973) en L.A. Heat (1996).
William White (akteur)
William White (25 Junie 1921 – 14 Julie 1985) was 'n Amerikaanse akteur, assistentregisseur, en vervaardiger. Hy was bekend vir sy rolle in die rolprente House of the Black Death (1965), Brother, Cry for Me (1970), Divorce Las Vegas Style (1970), en Where's Willie? (1978).
Beatrix Lehmann
Beatrix Lehmann (1 Julie 1903 – 31 Julie 1979) was 'n Engelse aktrise. Sy was bekend vir haar rolle in die rolprent A Funny Thing Happened on the Way to the Forum (1966) en in die televisiereeks Doctor Who (1963).
Kyle Mooney
Kyle Mooney (gebore 4 September 1984) is 'n Amerikaanse akteur, skrywer, en vervaardiger. Hy is bekend vir sy rolle in die rolprente Zoolander 2 (2016), Neighbors 2: Sorority Rising (2016), en Brigsby Bear (2017), en in die televisiereeks Hello Ladies (2013).
Moraea namibensis
Moraea namibensis is 'n plant en geofiet wat tot die genus Moraea behoort. Die spesie is inheems aan die Noord-Kaap en Namibië en het 'n voorkomsgebied van kleiner as 500 km², daar is slegs twee subpopulasies. Dit kom voor van die suide van Namibië tot by Port Nolloth. Die plant word bedreig deur oopgroef mynbou aktiwiteite in die benede Oranjeriviervallei asook oorbeweiding oos van Port Nolloth en Alexanderbaai.
Moraea niassensis
Moraea niassensis is 'n plant en geofiet wat tot die genus Moraea behoort. Die spesie is endemies aan Mosambiek.
Sean Whitesell
Sean Whitesell (11 Maart 1963 – 28 Desember 2015) was 'n Amerikaanse vervaardiger, skrywer, en akteur. Hy was bekend vir sy rolle in die televisiereekse Homicide: Life on the Street (1993), Oz (1997), Cold Case (2003), en The Killing (2011).
Karelsgraf
Karelsgraf is 'n wit graf 40 km van Carnarvon af langs die R386-pad na Prieska. Dit is 'n stille getuie van die avontuurlustige en bandelose lewe wat sommige mense meer as 200 jaar gelede op die grense van die Kaapkolonie gevoer het.
Carel en Jacob Kruger is in die Roggeveld gebore en het daar opgegroei. In 1776 word Carel aangestel as veldkornet in die Klein-Roggeveld. Die broers het 'n besondere meganiese aanleg gehad. Hierdie vaardigheid wend hulle toe aan om ryksdaalders te druk wat lyk soos dié wat die VOC aan die Kaap gebruik. Daarmee koop hulle in Kaapstad onder andere vuurwapens en messe. Hulle word gearresteer, ontsnap egter en verdwyn oor die noordgrens van die Kaapkolonie. Langs die Oranjerivier voer hulle 'n bestaan as grootwildjagters. In 1791 word Carel doodgetrap deur 'n olifant wat kort tevore deur hom gekwes is.
Jason R. Moore
Jason R. Moore is 'n Amerikaanse akteur, vervaardiger, en regisseur. Hy is bekend vir sy rolle in die rolprente A Lonely Place for Dying (2009) en The Sorcerer's Apprentice (2010), en in die televisiereekse Kings (2009) en The Punisher (2017).
Galileo-ruimtesending
thumb|220px|'n Kunstenaarsvoorstelling van Galileo by die maan [[Io (maan)|Io, met Jupiter op die agtergrond.]]
Galileo was 'n Amerikaanse ruimtetuig wat die planeet Jupiter en sy mane en ander liggame van die Sonnestelsel bestudeer het. Dit is genoem na die Italiaanse sterrekundige Galileo Galilei en het bestaan uit 'n wentel- en atmosferiese ondersoektuig. Die tuie het op 7 Desember 1995 by Jupiter aangekom ná verbyvlugte van Venus en die Aarde vir 'n swaartekragslinger. Dit was die eerste ruimtetuig wat in 'n wentelbaan om Jupiter gegaan het.
Suzanna Leigh
Suzanna Leigh (26 Julie 1945 – 11 Desember 2017) was 'n Engelse aktrise. Sy was bekend vir haar rolle in die rolprente The Pleasure Girls (1965), Paradise, Hawaiian Style (1966), The Deadly Bees (1966), en Grace of the Father (2015).
Galileo-ruimtesending
Ondersoektuig
Die atmosferiese ondersoektuig het 339 kg geweeg en was 86 cm hoog. Die wetenskaplike instrumente is deur die tuig se hitteskild teen uiterse hitte en druk beskerm terwyl dit teen sowat 48 km/s in Jupiter se atmosfeer ingevlieg het. Die temperatuur het tot sowat 16 000 °C gestyg.
Dit het die atmosfeer 150 km ver binnegedring en 57,6 minute lank data versamel voordat die sein verloor is. Dit het daarna gesmelt en waarskynlik verdamp.
Sending
Galileo het sewe jaar om Jupiter gewentel en verskeie kere by al sy mane van Galilei en Amaltea verbygevlieg. Dit het ook in 1994 die botsing van komeet Shoemaker-Levy 9 teen Jupiter waargeneem, en was in die ideale posisie om dit te sien.
Ondanks probleme met die antenne het Galileo sowat 14 000 foto's geneem. Dit het Jupiter bestudeer van Desember 1995 tot September 2003 en het in dié tyd 'n skat van nuwe inligting versamel. Data het onthul waterstof maak sowat 90% van Jupiter se atmosfeer uit. Die tuig het eindelik, nes die verkenningstuig, verdamp.
Tom Berenger
Tom Berenger (gebore as Thomas Michael Moore; 31 Mei 1949) is ’n Amerikaanse akteur van televisie en rolprente. Hy is in 1986 vir ’n Oscar vir beste manlike byspeler benoem vir Platoon (1986).
Loopbaan
Berenger het joernalistiek aan die Universiteit van Missouri studeer, maar ná sy studie besluit om toneel te speel. Hy moes sy van verander omdat daar reeds ’n akteur met die naam Tom Moore was. Berenger het in 1988 die Tom Berenger-beursfonds vir toneelspel gestig om studente te beloën wat in toneelspel uitblink.
In die 1980's het Berenger in groter prente begin speel, soos The Big Chill (1983), Platoon (1986), Someone to Watch Over Me (1987) en Major League (1989). In 1986 het hy ’n Oscar-benoeming gekry vir sy uitbeelding van stafsersant Barnes in Platoon (hy het ’n Golden Globe vir beste manlike byspeler daarvoor gewen). In 1993 was hy in Sniper (en drie van die vier opvolgprente). Ander noemenswaardige flieks uit dié tydperk sluit in Born on the Fourth of July (1989), Shattered (1991), Sliver en Gettysburg (1993) en Chasers (1994).
In 2010 was hy te sien in die wetenskapsfiksieriller Inception saam met Leonardo DiCaprio en Cillian Murphy. Dit was ’n sukses en Berenger se eerste rol in ’n hoofstroomfliek sedert Training Day in 2001. In 2012 was hy in die TV-minireeks Hatfields & McCoys as Jim Vance. Hy het ’n Emmy vir beste byspeler gewen vir sy spel.
Kimberley Creek
Kimberley Creek is 'n takrivier van die Kaaprivier in Mpumalanga in Suid-Afrika. Dit vloei noordwaarts naby die grens met eSwatini.
Kolletjiesblaarvy
Die kolletjiesblaarvy (Ficus nigropunctata) is 'n struik of klein boom wat in Botswana, Kenia, KwaZulu-Natal, Malawi, Mosambiek, Tanzanië, Zambië en Zimbabwe voorkom. Die boom se FSA-nommer is 58.
Botswana se filmbedryf
Die geskiedenis van die filmbedryf van Botswana (of bioskoop in Botswana) behels filmvervaardiging in die Suider-Afrikaanse land Botswana, voor en na Botswana se onafhanklikheid. Die filmbedryf van Botswana is een van 'n aantal Afrika nasionale filmbedrywe wat ook die van onder meer Benin, Egipte, Kenia, Nigerië en Suid-Afrika insluit.
Die plaaslike rolprentbedryf in Botswana is deur sommige die bynaam Botswood, soortgelyk aan die manier waarop die Indiese filmbedryf Bollywood genoem word, die Nigeriese Nollywood en die Amerikaanse Hollywood.
Vroeë geskiedenis
Volgens historikus Neil Parsons dateer die vroegste bekende kopie van 'n film wat in Botswana geneem is, tussen 1906 en 1907. Volgens hom het in Londen, Engeland 'n gevestigde maatskappy wat deur 'n man genaamd Charlie Urban besit is, kameramanne gestuur om 'n dokumentêr oor die reis met die Betsjoeanaland Spoorweë  na Victoria Falls af te neem, 'n treinreis wat deur die gebied van die huidige land Botswana gegaan het. Die etnograaf Rudolf Pöch van Oostenryk het daarna 'n reeks kortfilms in die Afrika-land kom maak, wat klank en kleur bevat, en 'n sestigjarige man, Kubi. Parsons beskou Kubi as die "eerste Botswana-filmster".
In 1912 het 'n Londenaar, bekend as W. Butcher, toestemming gekry om na Oos-Botswana te reis om 'n mars deur die Bangwato-regimente te verfilm; dit het plaasgevind in die dorp Serowe. Sedert die Eerste Wêreldoorlog en tot die Tweede Wêreldoorlog is die produksies van die filmbedryf in Botswana oorheers deur dokumentêre films oor die plaaslike bevolking van die westelike streek van Botswana en nuusberigte oor aangeleenthede wat in die ooste gebeur het.
Na verneem word, was die eerste rolprentmaker van Botswana 'n man met die naam Molefi Pilane, 'n plaaslike stamhoof wat na bewering vroue met 'n klein kamera afgeneem het as hulle bad. 'n Vrou, bekend as "Miss Muichison", het 'n totaal van twee uur se films opgeneem met 'n uiteensetting van die operasies van die African Auxiliary Pioneers Corps (AAPC); Dit is bekend dat twee dele nog bestaan en daar word vermoed dat 'n derde êrens in Botswana bestaan.
Die film met die naam Betsjoeanaland Protektoraat is tydens die Tweede Wêreldoorlog gemaak en fokus op APC-soldate wat terugkeer uit Noord-Afrika nadat hulle 'n reis terug na Botswana gewen het. Die film bevat filmmateriaal van die stamhoof Bathoen II.
Kaapstad se filmmaker Bill Lewis het in 1947 na die gebied van Botswana gekom om die koninklike besoek aan 'n plaas waar African Pioneer Corps (APC)-soldate was, te verfilm. Die Amerikaner Tom Larson het ook in die laat veertigerjare gekom; hy verfilm twee dokumentêre films, een met die titel "Rainmakers of the Okavango" wat in 1948 vrygestel is.
1950s tot 1960s
Plaaslike politikus, die toekomstige eerste president van Botswana Seretse Khama, 'n Swart man, trou in 1948 met Ruth Williams, 'n Blanke vrou uit Engeland, wat Botswana internasionaal aandag skenk weens die regionale apartheidswette; Dit het daartoe gelei dat verskeie filmproduksiemaatskappye rolprente oor die egpaar vervaardig het. Die ondernemings wat hierdie funksies verfilm het, was Paramount Pictures en Universal News. Films oor hierdie egpaar was steeds vervaardig selfs nadat hulle Botswana in ballingskap verlaat het.
"The Hunters", 'n filmproduksie van 1957 deur die Amerikaner John Marshall, gaan ook oor die mense wat op die Kalahari woon, net soos die BBC-program "The Lost World of the Kalahari", met die Suid -Afrikaanse gasheer Laurens van der Post.
Die Amerikaanse vertoning "Mutual of Omaha's Wild Kingdom" het gedurende die 1960's ook verskeie kere in Botswana kom verfilm. Botswana verkry sy onafhanklikheid in 1966, wat politieke, sosiale en kulturele veranderinge in die gebied meebring, insluitend die manier waarop films vervaardig en ontwikkel is in die destydse nuwe Afrika-land.
Onlangse geskiedenis
In 1980 verfilm John Marshall nog een van sy vele Botswana-verwante dokumentêre films, "Nǃai, the Story of a ǃKung Woman", oor die stryd van 'n! Kung-vrou, N! Ai, wat op agtjarige ouderdom met geweld met 'n stamgeneser getroud was.
Die komedie van 1981, The Gods Must Be Crazy speel af in Botswana en word 'n groot internasionale treffer; dit strek oor een amptelike en drie nie-amptelike vervolgverhale: 1988 se The Gods Must Be Crazy II was ook 'n treffer, wat beide die rolprente van die Namibiese akteur Nǃxau ǂToma 'n bekende rolprentster gemaak het, terwyl 1991 Crazy Safari die eerste van drie nie-amptelike vervolgverhale was is gemaak deur 'n filmonderneming in Hongkong met die naam Orange Sky Golden Harvest, met ook die hoofrol in Nǃxau ǂToma. Die twee laasgenoemde, Crazy in Hong Kong (1993) en The Gods Must Be Funny In China (1995) is nie in Botswana verfilm nie.
Die Disney-produksie "Whispers: An Elephant's Tale" in 2000 is in Botswana verfilm, met die hoofrol in die Hollywood- aktrise Angela Bassett. Later, gedurende 2009, is dele van M. Saravanan se Tamil-Indiese aksiefilm "Ayan" in Botswana opgeneem.
Die krities bekroonde "A United Kingdom", oor die werklike liefdesverhaal van Seretse Khama en Ruth Williams, is gedeeltelik tussen Botswana en Londen, Engeland, verfilm en is in 2016 internasionaal vrygestel.
Film maatskappye
Botswana het 'n aantal bioskoop- en filmteaterondernemings, waaronder New Capitol Cinemas en Gaborone Cine Center.
David Draper
Dr. David Draper (1859 - 1929) was 'n Suid-Afrikaanse geoloog en is in 1859 aan die Kaap gebore. Hy het hom hoofsaaklik self geleer en baie van sy vroeë ondervinding by G.W. Stoe opgedoen. Hy het Kimberley, Lydenburg en Natal in die jare 1870's besoek en belangrike ontdekkings gedoen. Hy het deelgeneem aan die Geologiese opname van die Witwatersrand en daarna oorsee gegaan. Hy het ook Turkye, Borneo en Suid-Amerika besoek en hom veral toegespits op diamantontginning in Brasilië. In 1904 en 1905 was hy in beheer van die eerste ondersoek na tinneerlae in die Bosveld. Hy ontvang 'n eredoktoraat van die Universiteit van die Witwatersrand in 1927. Hy sterf in 1929. Die Draper-medalje is ter ere van hom vir buitengewone diens in Suid-Afrikaanse geologie ingestel.
Joel David Moore
Joel David Moore (gebore 25 September 1977) is 'n Amerikaanse akteur, regisseur, en vervaardiger. Hy is bekend vir sy rolle in die rolprente Dodgeball: A True Underdog Story (2004), Grandma's Boy (2006), Avatar (2009), en Youth in Oregon (2016).
Moraea natalensis
Moraea natalensis is 'n plant en geofiet wat tot die genus Moraea behoort. In Suid-Afrika is die spesie inheems aan KwaZulu-Natal, Limpopo en Mpumalanga. Dit is ook inheems aan die Demokratiese Republiek die Kongo, Eswatini, Malawi, Mosambiek, Zambië en Zimbabwe.
Louw's Creek
Louw's Creek is 'n takrivier van die Kaaprivier in Mpumalanga in Suid-Afrika. Dit vloei noordwaarts naby die grens met eSwatini.
Vantile Whitfield
Vantile Whitfield (8 September 1930 – 9 Januarie 2005) was 'n Amerikaanse akteur en regisseur. Hy was bekend vir sy rolle in die rolprent Ashes and Embers (1982) en in die televisiereeks Tarzan (1966).
Liposoom
'n Liposoom is 'n sferiese vesikel met ten minste een lipied dubbellaag. Liposome word deur navorsers gebruik om geneesmiddel te administreer omdat dit langer in die bloedstroom duur. 'n Liposoom kan gebruik word as 'n dwelmafleweringsmiddel vir toediening van voedingstowwe en farmaseutiese middels, soos lipied-nanodeeltjies in mRNS-entstowwe, en DNS-entstowwe. Liposome kan voorberei word deur biologiese vliese te ontwrig, soos bv. deur die gebruik van klankenergie om deeltjies te roer.
Moraea nubigena
Moraea nubigena is 'n plant en geofiet wat tot die genus Moraea behoort en deel van die fynbos is. Die spesie is endemies aan die Wes-Kaap en kom op die Fonteintjiesberg voor. Daar is een populasie van tussen 500 en 800 plante. Dit brand te veel in die omgewing waar die plant voorkom, wat 'n bedreiging is.
Liposoom
Liposome bestaan ​​meestal uit fosfolipiede, veral fosfatidielcholien, maar kan ook ander lipiede insluit, soos fosfatidieletanolamien van 'n eier, solank dit versoenbaar is met die lipied-tweelaagstruktuur. 'n Liposoomontwerp kan oppervlakligande gebruik om aan ongesonde weefsel vas te heg.
Margaret Leighton
Margaret Leighton (26 Februarie 1922 – 13 Januarie 1976) was 'n Engelse aktrise. Sy was bekend vir haar rolle in die rolprente Court Martial (1954), The Loved One (1965), en The Go-Between (1971), en in die televisiereeks Dr. Kildare (1961).
Markice Moore
Markice Moore (gebore 31 Julie 1986) is 'n Amerikaanse akteur en skrywer. Hy is bekend vir sy rolle in die rolprente ATL (2006) en Point Blank, en in die televisiereekse The Walking Dead (2010) en Hollywood: Based on True Events (2019).
Karbapenem-weerstandige Enterobacteriaceae
Karbapenem-weerstandige Enterobacteriaceae (KWE) of karbapenemaas-produserende Enterobacteriaceae is Gram-negatiewe bakterieë wat bestand is teen die karbapenem-klas antibiotika, wat beskou word as die middels van laaste uitweg vir sulke infeksies. Hulle is weerstandbiedend omdat hulle 'n ensiem produseer, wat 'n karbapenemaas genoem word, wat die geneesmiddelmolekule deaktiveer.
Die weerstand kan wissel van matig tot ernstig. Enterobacteriaceae is algemene kommensale en aansteeklike organismes. Kenners vrees KWE kan die nuwe "superinfeksie" wees. Die bakterieë kan tot die helfte van pasiënte wat bloedstroominfeksies kry doodmaak. Tom Frieden, voormalige hoof van die CDC (Amerikaanse Sentrums vir Siektebeheer en -voorkoming), het na karbapenem-weerstandige Enterobacteriaceae verwys as "nagmerriebakterieë".
Voorbeelde van ensieme wat in sekere tipes KWE voorkom, is Klebsiella pneumoniae-karbapenemaas (KPK) en Nieu-Delhi Metallo-β-laktamaas (NDM). KPK en NDM is ensieme wat karbapenems afbreek en ondoeltreffend maak. Beide hierdie ensieme, sowel as die ensiem Verona Integron-bemiddled Metallo-β-laktamaas (VIM) is ook in Pseudomonas-bakterieë aangemeld.
Risiko faktore
Hospitale is die primêre oordragplekke vir karbapenem-weerstandige Enterobacteriaceae-gebaseerde infeksies. Tot 75% van hospitaalopnames wat aan KWE toegeskryf word, was van langtermynsorgfasiliteite of oorgeplaas vanaf 'n ander hospitaal. Byna alle KWE-infeksies kom voor by mense wat aansienlike mediese sorg in hospitale, langtermyn-akutesorgfasiliteite of verpleeginrigtings ontvang.
Suboptimale instandhoudingspraktyke is die grootste oorsaak van KWE-oordrag. Dit sluit in die versuim om medikasiekaste, ander oppervlaktes in pasiëntkamers, en draagbare mediese toerusting, soos X-straal- en ultraklankmasjiene wat vir beide KWE- en nie-KWE-pasiënte gebruik word, voldoende skoon te maak en te ontsmet.
Onafhanklike risikofaktore vir KWE-infeksie sluit die gebruik van beta-laktam-antibiotika en die gebruik van meganiese ventilasie in. Daar is ook getoon dat pasiënte met diabetes 'n verhoogde risiko het om KWE-infeksies op te doen.
Infeksies met karbapenem-weerstandige Klebsiella pneumoniae is geassosieer met orgaan-/stamseloorplanting, meganiese ventilasie, blootstelling aan antimikrobiese middels en algehele langer verblyf in hospitale. Mense wat die meeste geneig is om karbapenem-weerstandige bakterieë op te doen, is diegene wat reeds mediese aandag ontvang.
Chirurgiese en mediese toerusting soos sekere endoskope kan KWE-infeksies van een pasiënt na 'n ander oordra as dit nie behoorlik ontsmet word nie.
Voorkoming
Navorsers het omgewingsreserwes van KWE-bakterieë in intensiewesorgeenhede se wasbakke en dreine gevind. Ten spyte van veelvuldige pogings om hierdie wasbakke en dreine te steriliseer, met behulp van skoonmaakmiddels en stoom, was die hospitaalpersoneel onsuksesvol om van die KWE ontslae te raak. As gevolg van die bakteriese weerstand teen skoonmaakmaatreëls, moet personeel uiterste voorsorg tref in die handhawing van steriele omgewings in hospitale wat nog nie met die karbapenem-weerstandige Enterobacteriaceae besmet is nie.
Doeltreffende en akkurate opsporing van KWE is die eerste stap. Enterobacteriaceae word die meeste in die dermflora aangetref. Die gebruik van stoelgang en rektale deppers is dus die mees betroubare metodes om weerstand te toets.
Alhoewel langtermynsorgfasiliteite sterk aangedui is as die primêre sentrums vir voorkoms, versterking en verspreiding van KWE, het studies wat vir hierdie oordrag beheer het, steeds gevind dat KWE in ander geaffilieerde hospitale versprei, wat aandui dat langtermyn akutesorgfasiliteite waarskynlik nie die enigste skuldiges is in die verspreiding van KWE en ander multi-middel-weerstandige organismes nie.
Voorkoming is 'n topprioriteit vir die vermindering van persoon-tot-persoon oordrag van KWE. Dit is veral waar omdat beperkte behandelingsopsies beskikbaar is om te gebruik nadat karbapenem-weerstand ontwikkel het. Mees huidige navorsing vereis 'n gekoördineerde, veelvlakkige benadering tot infeksievoorkoming en -beperking. Kenners pleit vir 'n proaktiewe benadering om die probleem te bestry voordat dit gevestig word maar baie hospitale het nie geskrewe beleide wat beskryf hoe om op 'n KWE-uitbraak te reageer nie.
Behandelings
Uit die aard daarvan word KWE-infeksies nie maklik behandel nie. Tigesiklien, 'n glisielsiklien-antibiotikum, is een van die eerste middels wat teen KWE gebruik word. Beide urienweg- en bloedinfeksies kan tigsiklien egter vermy weens dié se beperkte penetrasie en vinnige diffusie.'n Studie het bevind dat 90% van multi-middel-weerstandige stamme van Enterobacteriaceae vatbaar is vir die antimikrobiese middel Fosfomisien. Bakterieë wat natuurlik bestand is teen fosfomisien is swakker en minder patogenies.
Connie Leon
Connie Leon (1881 – 10 Mei 1955) was 'n Engelse aktrise. Sy was bekend vir haar rolle in die rolprente My Son, My Son! (1940), Mrs. Miniver (1942), Bombs Over Burma (1942), en That Brennan Girl (1946).
Frank Wilcox
Frank Wilcox (17 Maart 1907 – 3 Maart 1974) was 'n Amerikaanse akteur. Hy was bekend vir sy rolle in die rolprente Unconquered (1947), Samson and Delilah (1949), The Ten Commandments (1956), en Beginning of the End (1957).
Peter Whitney
Peter Whitney (24 Mei 1916 – 30 Maart 1972) was 'n Amerikaanse akteur. Hy was bekend vir sy rolle in die rolprente Action in the North Atlantic (1943), The Big Heat (1953), All the Brothers Were Valiant (1953), en In the Heat of the Night (1967).
Henry Hare Dugmore
Eerwaarde Henry Hare Dugmore (1810 - 1896) was 'n Suid-Afrikaanse sendeling en skrywer. Hy is in Engeland gebore en arriveer saam met sy ouers in Suid-Afrika as deel van die 1820-Setlaars. Hy word later 'n Metodistiese predikant en gedurende sy 45 jaar diens was op hy Salem, Grahamstad, King William's Town en Mount Coke. Daarna vestig hy hom op Queenstown. Hy kon Engels en Xhosa ewe goed praat. Hy het meer as 100 Gesange in Xhosa geskryf. Sy bekendste werk is Reminiscences of an Albany Settler. Hy is oorlede in 1896.
Anne Bancroft
Anne Bancroft (gebore as Anna Maria Louisa Italiano; 17 September 1931 – 6 Junie 2005) was ’n Amerikaanse aktrise. Sy is gerespekteer vir haar kragtige en veelsydige werk in rolprente en op die verhoog en televisie. Sy het ’n Oscar, drie Baftas, twee Golden Globes, twee Tonys en twee Emmys gewen, asook ander pryse en benoemings.
Loopbaan
duimnael|links|180px|Bancroft en Patty Duke in 1960 in die verhoogweergawe van The Miracle Worker.
Nadat sy onder die naam Anne Marno in ’n paar televisiedramas verskyn het, is sy aangesê om haar van te verander vir haar rolprentdebuut in 1952 in Don't Bother to Knock. Ná dié rol en ’n rits byspelerrolle in die 1950's het sy ’n Oscar vir beste aktrise gewen vir haar hoofrol in The Miracle Worker (1962) as Helen Keller se onderwyseres. Sy het die rol ook in die teaterweergawe vertolk en daarvoor ’n Tony gewen.
In 1965 was sy ’n Middeleeuse non wat ’n obsessie met ’n priester gehad het in die toneelstuk The Devils. Sy was waarskynlik die beste bekend vir haar rol as die verleidster mev. Robinson in The Graduate (1967), en het later gesê dit het haar ander werk oorskadu.
In 1977 was sy ’n balletdanser in The Turning Point, in 1985 ’n moederowerste in Agnes of God en in 1987 saam met Anthony Hopkins in 84 Charing Cross Road. Sy het in verskeie prente verskyn wat deur haar tweede man, die komediant Mel Brooks, vervaardig en geregisseer is soos die bekroonde drama The Elephant Man en die komedies To Be or Not to Be en Dracula: Dead and Loving It.